મેઘાલાય, ત્રિપુરા અને નાગાલેન્ડમાં ચાલુ વર્ષની શરૂઆતમાં વિધાનસભા ચૂંટણી યોજાવાની છે. ચૂંટણી પંચ પ્રેસ કોન્ફરન્સ કરીને ત્રણેય રાજ્યોની તારીખો જાહેર કરી હતી. મુખ્ય ચૂંટણી કમિશ્નર એકે જોતીએ ત્રણેય રાજ્યોમાં વિધાનસભા ચૂંટણીની તારીખો જાહેર કરતાં જણાવ્યું કે, ત્રિપુરામાં 18 ફેબ્રુઆરી, મેઘાલય અને નાગાલેન્ડમાં 27 ફેબ્રુઆરીએ મતદાન યોજાશે. આ ત્રણેય રાજ્યોના પરિણામ 3 માર્ચના રોજ જાહેર થશે. ઉમેદવારો માટે ચૂંટણી ખર્ચની મર્યાદા 20 લાખ રૂપિયા રહેશે. ઉત્તર-પૂર્વ રાજ્યોમાં VVPAT સાથે ચૂંટણી કરાવવામાં આવશે. ત્રણ રાજ્યોમાં આજથી જ ચૂંટણી આચારસંહિતા લાગુ થઈ ગઈ છે. કેન્દ્ર સરકારે પણ આચાર સંહિતાનું પાલન કરવું પડશે.